pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มีหนี้นอกบอก ธ.ก.ส. เพื่อลดปัญหาหนี้นอกระบบอย่างยั่งยืน
วันพฤหัสบดีที่ 15 มิถุนายน 2566
15/06/2566
มีหนี้นอกบอก ธ.ก.ส. เพื่อลดปัญหาหนี้นอกระบบอย่างยั่งยืน
ธ.ก.ส. เปิดตัวโครงการ “มีหนี้นอกบอก ธ.ก.ส.” โดยเปิดช่องทางให้เกษตรกรลูกค้าและคนในครอบครัวที่มีหนี้นอกระบบและต้องการก้าวพ้นกับดักหนี้อย่างยั่งยืน แจ้งความต้องการง่าย ๆ เพียงลงทะเบียนผ่าน www.baac.or.th และ Line BAAC Family
ธ.ก.ส. เปิดตัวโครงการ “มีหนี้นอกบอก ธ.ก.ส.” โดยเปิดช่องทางให้เกษตรกรลูกค้าและคนในครอบครัวที่มีหนี้นอกระบบและต้องการก้าวพ้นกับดักหนี้อย่างยั่งยืน แจ้งความต้องการง่าย ๆ เพียงลงทะเบียนผ่าน www.baac.or.th และ Line BAAC Family เพื่อนัดหมายให้คําปรึกษาในการแก้ไขปัญหาหนี้ รวมถึงสนับสนุนเงินทุนที่มีอัตราดอกเบี้ยผ่อนปรน เพื่อใช้ในการแก้ปัญหาหนี้นอกระบบ การลงทุนสร้างอาชีพ สร้างรายได้
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์เศรษฐกิจชะลอตัวและการแพร่ระบาดของโควิด-19 ที่ผ่านมา ส่งผลให้ปัญหาหนี้สินครัวเรือนและหนี้นอกระบบเพิ่มขึ้น ซึ่งในส่วนของ ธ.ก.ส. ได้เปิดจุดให้คําปรึกษาที่ ธ.ก.ส. ทุกสาขาทั่วประเทศ เพื่อเดินหน้าแก้ไขและป้องกันหนี้นอกระบบในครัวเรือนของเกษตรกรอย่างต่อเนื่อง และเพื่อให้การดําเนินงานมีความสะดวก รวดเร็ว และผู้ที่มีปัญหาหนี้สามารถเข้าถึง ธ.ก.ส. ได้ง่ายขึ้น จากเดิมที่ต้องเดินทางไปสาขา สามารถแจ้งความประสงค์ผ่านทางออนไลน์ในโครงการ “มีหนี้นอกบอก ธ.ก.ส.” เพียงลงทะเบียนเข้าร่วมโครงการผ่าน www.baac.or.th และ Line Official Account: BAAC Family ได้ตั้งแต่บัดนี้เป็นต้นไป พร้อมกรอกข้อมูลส่วนบุคคลที่จําเป็น ภาระหนี้สิน และช่องทางติดต่อกลับในระบบ
สําหรับเงื่อนไข ผู้ที่ลงทะเบียนต้องเป็นเกษตรกรหรือบุคคลในครัวเรือน โดยหนี้ที่มีต้องเป็นหนี้สินที่เจ้าหนี้ไม่ใช่สถาบันการเงิน และเป็นผู้ที่สามารถสร้างหรือมีรายได้เพียงพอต่อการชําระหนี้ กรณีผู้ขอกู้อายุมากกว่า 60 ปี ต้องมีทายาทหรือบุคคลในครัวเรือนอย่างน้อย 1 คน เป็นลูกหนี้ร่วม และหลังจากลงทะเบียนแล้วธนาคารจะติดต่อกลับตามช่องทางการติดต่อที่ได้ให้ไว้ เพื่อนัดหมายวันเวลาในการเข้าพบพูดคุยและให้คําปรึกษาในการแก้ไขปัญหาหนี้นอกระบบ รวมถึงการเตรียมวงเงินสินเชื่อเบื้องต้นกว่า 1,000 ล้านบาท ภายใต้อัตราดอกเบี้ยผ่อนปรน เพื่อนําไปใช้ในการแก้ไขปัญหาหนี้สินเดิม หรือใช้ลงทุนเพื่อสร้างอาชีพและรายได้ เป็นต้น เช่น สินเชื่อกองทุนหมุนเวียนเพื่อช่วยเหลือเกษตรกรและผู้ยากจน เพื่อสงวนรักษาที่ดินจากการจํานอง ขายฝาก หรือใช้ที่ดินเป็นประกันหนี้ วงเงินสูงสุด 2.5 ล้านบาทต่อราย อัตราดอกเบี้ยร้อยละ 5 ต่อปี หากชําระหนี้ดีอย่างต่อเนื่องในแต่ละปี อัตราดอกเบี้ยจะลดเหลือ ร้อยละ 4 ร้อยละ 3 และร้อยละ 2 ต่อปี ตามลําดับ ระยะเวลาชําระหนี้ไม่เกิน 20 ปี และสินเชื่อเพื่อชําระหนี้สินภายนอก วงเงินไม่เกิน 200,000 บาท กรณีสงวนรักษาที่ดินวงเงินไม่เกิน 500,000 บาท อัตราดอกเบี้ยตามประกาศธนาคาร ระยะเวลาชําระหนี้ไม่เกิน 12 ปี เป็นต้น
ทั้งนี้ ธ.ก.ส. มุ่งมั่นในการเข้าไปสนับสนุน เพื่อแก้ไขปัญหาหนี้ให้เกษตรกรและบุคคลในครัวเรือน ควบคู่กับการเสริมสร้างอาชีพและรายได้ เพื่อให้หลุดพ้นกับดักหนี้นอกระบบได้อย่างยั่งยืน โดยในช่วงที่ผ่านมา ธ.ก.ส. ได้เดินหน้าแก้ไขปัญหาหนี้นอกระบบให้เกษตรกรลูกค้าและบุคคลในครัวเรือนให้กลับเข้ามาอยู่ในระบบของ ธ.ก.ส. ไปแล้วกว่า 710,123 ราย เป็นเงินกว่า 59,759.77 ล้านบาท ซึ่งโครงการดังกล่าวคาดว่า จะได้รับการตอบรับด้วยดีจากผู้ที่มีปัญหาหนี้นอกระบบ ทั้งนี้ สามารถสอบถามข้อมูลเพิ่มเติมได้ที่ ธ.ก.ส. ทุกสาขาทั่วประเทศและ Call Center 02 555 0555
รัฐบาลไทย-ข่าวทำเนียบรัฐบาล-สายแรปฟังทางนี้ วธ. เปิดพื้นเวทีให้เด็ก –เยาวชน แต่งเพลงแรปประชัน “มนต์รักษ์ภาษาไทย” ปี 2 หนุนช่วยผลิตสื่อปลอดภัยและสร้างสรรค์ ร่วมอนุรักษ์และถ่ายทอดความงดงามของภาษาไทย ส่งผลงานได้
วันพฤหัสบดีที่ 15 มิถุนายน 2566
สายแรปฟังทางนี้ วธ. เปิดพื้นเวทีให้เด็ก –เยาวชน แต่งเพลงแรปประชัน “มนต์รักษ์ภาษาไทย” ปี 2 หนุนช่วยผลิตสื่อปลอดภัยและสร้างสรรค์ ร่วมอนุรักษ์และถ่ายทอดความงดงามของภาษาไทย ส่งผลงานได้
สายแรปฟังทางนี้ วธ. เปิดพื้นเวทีให้เด็ก –เยาวชน แต่งเพลงแรปประชัน “มนต์รักษ์ภาษาไทย” ปี 2 หนุนช่วยผลิตสื่อปลอดภัยและสร้างสรรค์ ร่วมอนุรักษ์และถ่ายทอดความงดงามของภาษาไทย ส่งผลงานได้ถึง 7 ก.ค.นี้
สายแรปฟังทางนี้ วธ. เปิดพื้นเวทีให้เด็ก –เยาวชน แต่งเพลงแรปประชัน “มนต์รักษ์ภาษาไทย” ปี 2 หนุนช่วยผลิตสื่อปลอดภัยและสร้างสรรค์ ร่วมอนุรักษ์และถ่ายทอดความงดงามของภาษาไทย ส่งผลงานได้ถึง 7 ก.ค.นี้
นางยุพา ทวีวัฒนะกิจบวร ปลัดกระทรวงวัฒนธรรม (วธ.) กล่าวว่า เนื่องในวันที่ 29 กรกฎาคมของทุกปีเป็นวันภาษาไทยแห่งชาติ เพื่อให้คนไทยได้ตระหนักถึงคุณค่าและความสําคัญของภาษาไทย ตลอดจนร่วมมือกันสนับสนุน ส่งเสริม และอนุรักษ์ภาษาไทยให้คงอยู่คู่ชาติไทย สํานักงานปลัดกระทรวงวัฒนธรรม โดยกองเฝ้าระวังทางวัฒนธรรม ได้จัดกิจกรรมการประกวดสื่อสร้างสรรค์ เนื่องในวันภาษาไทยแห่งชาติ พุทธศักราช 2566 หัวข้อ “มนต์รักษ์ภาษาไทย” ในรูปแบบคลิปวิดีโอเพลงแรป ต่อเนื่องเป็นปีที่ ๒ เนื่องจากได้รับผลการตอบรับเป็นอย่างดีจากปีที่ผ่านมา เพื่อส่งเสริม สนับสนุน ให้เด็กและเยาวชนได้ผลิตสื่อปลอดภัยและสร้างสรรค์ และมีส่วนร่วมในการอนุรักษ์และถ่ายทอดความงดงามของภาษาไทยซึ่งเป็นมรดกภูมิปัญญาทางวัฒนธรรมของชาติผ่านสื่อสร้างสรรค์
ปลัด วธ. กล่าวต่อไปว่า ขอเชิญชวนเด็กและเยาวชน อายุไม่เกิน 25 ปี ส่งผลงานในนามบุคคล หรือทีม และหากเป็นทีม ๆ ละไม่เกิน 3 คน โดยส่งผลงานได้จํานวน 1 ผลงาน ต่อ 1 ท่าน หรือ 1 ทีม เท่านั้น ซึ่งจะต้องจัดทําเนื้อร้อง แนวเพลงแรปที่เกี่ยวข้องกับหัวข้อ “มนต์รักษ์ภาษาไทย” สื่อให้เห็นถึงคุณค่า ความสําคัญของภาษาไทย รวมถึงการส่งเสริม อนุรักษ์ สืบสานและถ่ายทอดภาษาไทย ซึ่งเป็นเอกลักษณ์และเป็นสมบัติทางวัฒนธรรมอันล้ําค่าของชาติ โดยสร้างทํานองและดนตรีตามความเหมาะสม แต่ต้องไม่ละเมิดกฎหมายทรัพย์สินทางปัญญา จากนั้นถ่ายทําคลิปวิดีโอ (Music Video) ความยาวไม่น้อยกว่า 2 นาที และไม่เกิน 3 นาที สําหรับหลักเกณฑ์และเงื่อนไข การเข้าร่วมกิจกรรม อาทิ ผลงานที่ส่งเข้าประกวดทั้งหมดจะต้องไม่มีลักษณะลบหลู่ ดูหมิ่น หมิ่นประมาทต่อสถาบันชาติ ศาสนา พระมหากษัตริย์ ไม่สร้างความแตกแยก รวมถึงต้องไม่ทําให้ผู้อื่นได้รับความเสื่อมเสียชื่อเสียง และผลงานที่ส่งเข้าประกวดต้องไม่ขัดต่อกฎหมาย ความสงบเรียบร้อย หรือศีลธรรมอันดีของประชาชน โดยผลงานที่ส่งเข้าประกวดทั้งหมดจะต้องผลิตขึ้นใหม่ และไม่เคยเผยแพร่ ส่งประกวด หรือได้รับรางวัลใด ๆ มาก่อน เป็นต้น
ทั้งนี้ ผู้สนใจสามารถส่งผลงานคลิปวิดีโอและใบสมัครการประกวดทางไปรษณีย์อิเล็กทรอนิกส์ culture.scm@gmail.com ภายในวันที่ 7 กรกฎาคม 2566 เวลา 16.30 น. สอบถามข้อมูลและดูรายละเอียดเพิ่มเติมได้ที่สายด่วนวัฒนธรรม 1765 และแฟนเพจเฟซบุ๊ก กองเฝ้าระวังทางวัฒนธรรม เว็บไซต์ https://surveillance.m-culture.go.th และสํานักงานวัฒนธรรมจังหวัดทั่วประเทศ
รัฐบาลไทย-ข่าวทำเนียบรัฐบาล-กรมทางหลวงชนบท ชวนข้ามสะพานเฉลิมสิริราช โครงการอันเนื่องมาจากพระราชดำริในรัชกาลที่ 9
วันจันทร์ที่ 12 มิถุนายน 2566
กรมทางหลวงชนบท ชวนข้ามสะพานเฉลิมสิริราช โครงการอันเนื่องมาจากพระราชดําริในรัชกาลที่ 9
ท่องเที่ยวส่งเสริมเศรษฐกิจในชุมชน ชมวิถีชีวิตและชิมอาหารทะเลสดบน “เกาะแรต” จังหวัดสุราษฎร์ธานี
กรมทางหลวงชนบท (ทช.) กระทรวงคมนาคม เชิญชวนประชาชนเที่ยว “เกาะแรต” อ่าวบ้านดอน หมู่ที่ 3 ตําบลดอนสัก อําเภอดอนสัก จังหวัดสุราษฎร์ธานี เกาะท่ามกลางธรรมชาติ กลางอ่าวไทย ชมทัศนียภาพและทิวทัศน์ที่สวยงามบนสะพานเชื่อมระหว่างเกาะกับแผ่นดินใหญ่ที่เรียกว่า สะพานเฉลิมสิริราช เป็นโครงการอันเนื่องมาจากพระราชดําริของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร โดย ทช. ได้ดําเนินการก่อสร้าง ระยะทางประมาณ 500 เมตร
“เกาะแรต” อยู่ในทําเลที่มีทิวทัศน์สวยงาม มีเส้นทางเดินชมธรรมชาติ และแหล่งท่องเที่ยวเชิงวัฒนธรรม ชมวิถีชีวิตของชาวบ้านประมาณ 90 ครัวเรือน ส่วนใหญ่ทําอาชีพประมงและปรับเปลี่ยนบ้านให้เป็นโฮมสเตย์รองรับนักท่องเที่ยว เมื่อเข้าไปใน “เกาะแรต” จะพบกับ “ศาลเจ้าพ่อกวนอู” และ “ศาลเจ้าแม่ทับทิม” ซึ่งเป็นศาลเจ้าไหหลําที่คนบนเกาะให้ความเคารพนับถือกันมาอย่างยาวนานนับร้อยปี ทางด้านซ้ายมือของเกาะจะมองเห็นวัดเขาสุวรรณประดิษฐ์ แหลมทวด หาดวังหิน นักท่องเที่ยวสามารถเช่าเรือชมวิถีชีวิตชาวประมงรอบเกาะ ที่ทอดแหจับปลากระบอกบริเวณชายฝั่ง พร้อมถ่ายภาพกับโลมาที่เข้ามากินปลากระบอก นอกจากนี้ ชุมชนบ้านเกาะแรตมีอาหารทะเลสดใหม่ให้กินแบบไม่อั้น และอาหารพื้นเมืองแบบจีนดั้งเดิม เช่น หมึกไข่ผัดหวาน หมูเน่า ผัดตับไส้และอีกหลากหลายเมนู อีกทั้งมีจุดขายอาหารทะเลสดและของฝากจากชาวประมงพื้นบ้าน อาทิ ปลากุเลาเค็ม หมึกแห้ง กุ้งแห้ง และอื่น ๆ ซึ่งชาวบ้านใช้วิธีทําปลาที่สืบทอดกันมาแต่ละบ้านไม่ต่ํากว่า 50 - 60 ปี
การเดินทางมายัง “เกาะแรต” จากตัวเมืองสุราษฎร์ธานีให้ใช้เส้นทาง ทล.401 มุ่งหน้าไปทางจังหวัดนครศรีธรรมราช และเลี้ยวซ้ายตรงสามแยกบ้านในตรงไปอีกประมาณ 10 กิโลเมตร จะถึงสะพานเฉลิมสิริราช ทางเข้าบ้านเกาะแรตที่เชื่อมแผ่นดินใหญ่และยังมีลานจอดรถให้บริการ ทั้งนี้ หากต้องการสอบถามข้อมูลในการเดินทางสามารถติดต่อได้ที่แขวงทางหลวงชนบทสุราษฎร์ธานี โทร. 0 7740 5292
รัฐบาลไทย-ข่าวทำเนียบรัฐบาล-“สินเชื่อ EXIM Green Start” เสริมสภาพคล่องธุรกิจสีเขียว ขับเคลื่อนประเทศไทยสู่การพัฒนาอย่างยั่งยืน
วันจันทร์ที่ 12 มิถุนายน 2566
12/06/2566
“สินเชื่อ EXIM Green Start” เสริมสภาพคล่องธุรกิจสีเขียว ขับเคลื่อนประเทศไทยสู่การพัฒนาอย่างยั่งยืน
EXIM BANK มีบริการสินเชื่อ EXIM Green Start สําหรับธุรกิจที่ใส่ใจในการลดผลกระทบต่อสิ่งแวดล้อม วงเงินหมุนเวียนสูงสุด 200 ลบ.ต่อราย ระยะเวลากู้สูงสุด 3 ปี อัตราดอกเบี้ยเริ่มต้น Prime Rate -2.25% ต่อปี หรือประมาณ 4.25% ต่อปี
ธนาคารเพื่อการส่งออกและนําเข้าแห่งประเทศไทย (EXIM BANK) มีบริการ “สินเชื่อ EXIM Green Start” สําหรับธุรกิจที่ใส่ใจในการลดผลกระทบต่อสิ่งแวดล้อม วงเงินหมุนเวียนสูงสุด 200 ล้านบาทต่อราย ระยะเวลากู้สูงสุด 3 ปี อัตราดอกเบี้ยเริ่มต้น Prime Rate -2.25% ต่อปี หรือประมาณ 4.25% ต่อปี ต่ํากว่าอัตราดอกเบี้ยของธุรกิจทั่วไป แถมฟรี! วงเงินสัญญาซื้อขายเงินตราต่างประเทศล่วงหน้า (Foreign Exchange Forward Contract) 1 เท่าของวงเงินสินเชื่อที่ได้รับการอนุมัติ เพื่อปิดความเสี่ยงด้านอัตราแลกเปลี่ยนให้แก่ผู้ส่งออกไทย ทั้งนี้ เพื่อเสริมสภาพคล่องธุรกิจไทย รวมถึง SMEs ให้มีความพร้อมที่จะพัฒนากระบวนการผลิตสินค้าและการบริการที่ขับเคลื่อนประเทศไทยไปสู่อนาคตที่ยั่งยืน เสริมสร้างเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy : BCG Economy) ตามนโยบายรัฐบาล และการดําเนินธุรกิจด้วยความรับผิดชอบต่อสังคมและสิ่งแวดล้อม ช่วยให้ผู้ประกอบการไทยแข่งขันได้ในเวทีการค้าระหว่างประเทศ โดยไม่ได้รับผลกระทบจากมาตรการทางการค้าระหว่างประเทศที่เข้มงวดเรื่องการปฏิบัติตามเกณฑ์สิ่งแวดล้อมมากขึ้น
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2169 9999 ต่อ 4110-4
“EXIM Green Start Credit” Enhances Liquidity of Green Businesses. Driving Thailand towards Sustainable Development
Export-Import Bank of Thailand (EXIM Thailand) recently launched “EXIM Green Start Credit” a new product for businesses caring for minimizing impacts on the environment, offering a maximum revolving credit line of 200 million baht per entrepreneur, a loan tenor of up to 3 years, an initial interest rate of prime rate -2.25% per annum or approximately 4.25% per annum which is lower than that applicable to businesses in general, and Free! foreign exchange forward contract worth one fold of the approved credit line to close foreign exchange risk for Thai exporters. The product aims to boost liquidity for Thai businesses including SMEs so that they would be fully equipped to develop their products and services along with their operating processes, and hence drive Thailand toward sustainable future and enhancing Bio-Circular-Green (BCG) economy in response to the government policy and socially and environmentally responsible business operation. This will contribute to Thai entrepreneurs’ stronger competitiveness in international trade markets without being exposed to the current rigid international trade measures relating to environmental compliance.
For further information, please contact Corporate Branding and Communication Department
Tel. 0 2169 9999 ext. 4110-4
รัฐบาลไทย-ข่าวทำเนียบรัฐบาล-ปลื้ม “งานลอยกระทงสุโขทัย” – “พลุนานาชาติเมืองพัทยา” คว้ารางวัลเทศกาลที่มีศักยภาพระดับเอเชีย
วันจันทร์ที่ 12 มิถุนายน 2566
ปลื้ม “งานลอยกระทงสุโขทัย” – “พลุนานาชาติเมืองพัทยา” คว้ารางวัลเทศกาลที่มีศักยภาพระดับเอเชีย
.....
กระทรวงวัฒนธรรม แจ้งข่าวดี! งานลอยกระทงเผาเทียนเล่นไฟ จ.สุโขทัย และงานพลุนานาชาติ เมืองพัทยา จ.ชลบุรี สร้างชื่อเสียงและคว้ารางวัล Gold Prize งานเทศกาลที่มีศักยภาพ (ธีมงานกลางคืน) ปี 2023 ระดับเอเชีย จาก International Festival & Events Association (IFEA) ภูมิภาคเอเชีย IFEA-ASIA ณ สาธารณรัฐเกาหลี
.
ตอกย้ําว่าเทศกาลลอยกระทงของสุโขทัย มีเสน่ห์และศักยภาพของเทศกาลลอยกระทงที่เป็นสีสันยามค่ําคืน และเป็นอีกหนึ่งหมุดหมายปลายทางที่ดึงดูดผู้คนให้มาเยือน ซึ่ง จ.สุโขทัย ยังได้รับการขึ้นทะเบียนเป็นเมืองสร้างสรรค์ด้านหัตถกรรมและศิลปะพื้นบ้าน เมื่อปี 62 จากเครือข่ายเมืองสร้างสรรค์ของยูเนสโก (UNESCO Creative Cities Network : UCCN) ด้วย
.
ขณะเดียวกัน รัฐบาลยังได้ประกาศยกระดับเทศกาลประเพณีของไทยไปแล้ว 16 จังหวัด ให้เป็นที่รู้จักแพร่หลายระดับชาติและนานาชาติ มุ่งสู่การเป็นเทศกาลประเพณีระดับโลก (Festival) นับเป็นการส่งเสริม Soft Power ความเป็นไทยสู่ระดับโลก ภายใต้การสร้างสรรค์ที่มีศักยภาพ
.
อ่านเพิ่มเติม คลิกhttps://www.thaigov.go.th/news/contents/details/69011
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ นั่งหัวโต๊ะแจงแนวทางการปฏิบัติตามประกาศกระทรวงอุตสาหกรรม เรื่อง “การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566”
วันจันทร์ที่ 12 มิถุนายน 2566
12/06/2566
หัวหน้าผู้ตรวจราชการ ก.อุตฯ นั่งหัวโต๊ะแจงแนวทางการปฏิบัติตามประกาศกระทรวงอุตสาหกรรม เรื่อง “การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566”
หัวหน้าผู้ตรวจราชการกระทรวงอุตสาหกรรม นั่งหัวโต๊ะแจงแนวทางการปฏิบัติตามประกาศกระทรวงอุตสาหกรรม เรื่อง “การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566” ให้แก่ สอจ.ทั่วประเทศ
วันที่ 9 มิถุนายน 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมชี้แจงแนวทางการปฏิบัติตามประกาศกระทรวงอุตสาหกรรมฉบับล่าสุด เรื่อง “การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566” ให้แก่ สํานักงานอุตสาหกรรมจังหวัด 76 จังหวัดทั่วประเทศ (สอจ.) ณ ห้องประชุมชุณหะวัน ชั้น 3 อาคารสํานักงานปลัดกระทรวงอุตสาหกรรม โดยมีนายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวชิระ ไม้แพ ที่ปรึกษาด้านกฎหมาย นายสมชัย เอมบํารุง ผู้อํานวยการกองกฎหมาย นายเตมีย์ พันธุวงค์ราช ผู้อํานวยการกองตรวจราชการ สํานักงานปลัดกระทรวงอุตสาหกรรม นายธีรทัศน์ อิศรางกูร ณ อยุธยา ผู้อํานวยการศูนย์เทคโนโลยีสารสนเทศและการสื่อสาร และเจ้าหน้าที่กองบริหารจัดการกากอุตสาหกรรม กรมโรงงานอุตสาหกรรม
การประชุมดังกล่าวเพื่อให้ สอจ. 76 จังหวัดได้รับทราบและถือปฏิบัติ เพื่อให้การจัดการสิ่งปฏิกูลหรือวัสดุที่ไม่ใช้แล้วให้เข้าสู่ระบบการจัดการที่ดี สร้างความเชื่อถือและความไว้วางใจจากประชาชนทั่วประเทศ โดยกรมโรงงานอุตสาหกรรม ได้ออกประกาศกระทรวงอุตสาหกรรมฉบับล่าสุด เรื่อง “การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566” ที่นําหลักการ ผู้ก่อมลพิษเป็นผู้จ่ายหรือเป็นผู้รับผิดชอบ (Polluter Pays Principle: PPP) มาใช้อย่างเต็มรูปแบบ โดยมีผลบังคับใช้วันที่ 1 พฤศจิกายน 2566 ยกเว้น การส่งรายงานประจําปีเกี่ยวกับการจัดการสิ่งปฏิกูลหรือวัสดุที่ไม่ใช้แล้ว และรายงานประจําเดือนเกี่ยวกับการจัดการวัตถุดิบและผลิตภัณฑ์ ผ่านระบบการรายงานข้อมูลกลางของกระทรวงอุตสาหกรรม หรือ iSingle Form (https://isingleform.go.th/home) ซึ่งประกาศในราชกิจจานุเบกษา เมื่อวันที่ 31 พฤษภาคม 2566 และจะมีผลนับถัดจากวันที่ประกาศ ฝ่าฝืนไม่รายงานหรือรายงานล่าช้ามีโทษปรับสุงสุด 20,000 บาท
ผู้ก่อกําเนิดของเสีย (Waste Generator: WG) 60,638 โรงงานทั่วประเทศ เมื่อประกาศในราชกิจจานุเบกษาแล้ว ต้องรายงานประจําปีเกี่ยวกับการจัดการสิ่งปฏิกูลหรือวัสดุที่ไม่ใช้แล้ว ทั้งที่เป็นของเสียอันตรายและไม่อันตราย ภายในวันที่ 1 เมษายนของปีถัดไป โดยข้อมูลรอบปี พ.ศ. 2565 กําหนดให้รายงานภายใน 30 วัน นับถัดจากวันที่ประกาศในราชกิจจานุเบกษา คือ ภายในวันที่ 30 มิถุนายน 2566 สําหรับโรงงานที่ส่งรายงาน แบบ สก.3 รอบปี พ.ศ. 2565 ตามประกาศกระทรวงอุตสาหกรรม เรื่อง การกําจัดสิ่งปฏิกูลหรือวัสดุที่ไม่ใช้แล้ว พ.ศ. 2548 แล้ว จะถือว่าได้ส่งรายงานประจําปี รอบปี พ.ศ. 2565 ตามประกาศฉบับใหม่แล้วเรียบร้อย
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา นำทีม MIND เตรียมกางแผนงบประมาณ 2568 Flagships กระทรวงอุตสาหกรรม
วันจันทร์ที่ 12 มิถุนายน 2566
12/06/2566
รองปลัดฯ ณัฏฐิญา นําทีม MIND เตรียมกางแผนงบประมาณ 2568 Flagships กระทรวงอุตสาหกรรม
รองปลัดกระทรวงอุตสาหกรรม ณัฏฐิญา นําทีม MIND เตรียมกางแผนงบประมาณ 2568 Flagships กระทรวงอุตสาหกรรม เน้นการสร้างสรรค์โครงการให้ตอบโจทย์ยุทธศาสตร์ชาติ และวางแนวทางการบริหารงบประมาณ ปี 2567 ในภาพรวมของกระทรวง พร้อมเร่งรัดการใช้จ่ายงบประมาณ 2566
เมื่อวันที่ 8 มิถุนายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมหารือการจัดทําแผนงบประมาณ ประจําปี 2568 โดยเน้นการจัดทําโครงการ Flagship กระทรวงอุตสาหกรรมให้มีความสร้างสรรค์สามารถตอบโจทย์ยุทธศาสตร์ชาติ รวมทั้งการวางแนวทางการบริหารงบประมาณ ประจําปี 2567 ในภาพรวมของกระทรวงอุตสาหกรรม และแผนการจัดสรรงบประมาณเหลือจ่าย ประจําปี 2566 เพื่อเร่งรัดการใช้จ่ายงบประมาณของกระทรวงฯ อย่างมีประสิทธิภาพ โดยในการประชุมมุ่งเน้นการสร้างความเข้าใจร่วมกันในการพิจารณาจัดทําโครงการต่าง ๆ ให้เป็นไปตามกรอบยุทธศาสตร์ชาติ ตัวชี้วัดของกระทรวงฯ และคํานึงถึงวัตถุประสงค์ของโครงการต่าง ๆ ให้มีความคุ้มค่าและเกิดประโยชน์ต่อส่วนรวมมากที่สุด ส่วนในด้านงบสาธารณูปโภคที่ไม่เพียงพอ ขอให้รวบรวมค่าใช้จ่ายทั้งหมดเพื่อขอรับการจัดสรรจากสํานักงบประมาณเพิ่มเติมต่อไป ทั้งนี้ กําหนดการประชุมเพื่อติดตามความคืบหน้าอีกครั้งภายในเดือนมิถุนายน 2566
โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน นางสาวชลาริน นิลพิฤกษ์ ผู้อํานวยการกองกลาง นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายเตมีย์ พันธุวงค์ราช ผู้อํานวยการกองตรวจราชการ พร้อมด้วยผู้อํานวยการกลุ่ม และเจ้าหน้าที่ที่เกี่ยวข้องเข้าร่วมประชุมฯ ณ ห้องประชุมชุณหะวัณ ชั้น 3 อาคาร สปอ.
รัฐบาลไทย-ข่าวทำเนียบรัฐบาล-รัฐบาล ย้ำเตือน ระวังไข้เลือดออก ระบาดสูงสุดในรอบ 3 ปี แนวโน้วสูงขึ้นอีก แนะ ป้องกันตนเองและบุตรหลาน
วันจันทร์ที่ 12 มิถุนายน 2566
12/06/2566
รัฐบาล ย้ําเตือน ระวังไข้เลือดออก ระบาดสูงสุดในรอบ 3 ปี แนวโน้วสูงขึ้นอีก แนะ ป้องกันตนเองและบุตรหลาน
รัฐบาล ย้ําเตือน ระวังไข้เลือดออก ระบาดสูงสุดในรอบ 3 ปี แนวโน้วสูงขึ้นอีก แนะ ป้องกันตนเองและบุตรหลาน
วันที่ 12 มิ.ย.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาล โดยกระทรวงสาธารณสุข แจ้งเตือนประชาชน ระวังโรคไข้เลือดออก ซึ่งระบาดมากตั้งแต่ต้นปีที่ผ่านมา โดยตั้งแต่เดือน ม.ค.-พ.ค. 2566 ประเทศไทยมีผู้ป่วยไข้เลือดออกถึง 18,173 ราย มากกว่าปีที่แล้วถึง 4.2 เท่า สูงสุดในรอบ 3 ปี และมีผู้เสียชีวิต 15 ราย เฉลี่ยมีผู้ป่วยสัปดาห์ละ 900 ราย เสียชีวิตสัปดาห์ละ 1 ราย โดยพื้นที่ซึ่งพบอัตราป่วยสูงสุด ได้แก่ กรุงเทพฯ ตราด น่าน จันทบุรี ระยอง และแม่ฮ่องสอน โดยนักเรียนอายุ 5-14 ปี ป่วยสูงสุด รองลงมา คือกลุ่มอายุ 15-24 ปี
น.ส.ไตรศุลี กล่าวว่า กระทรวงสาธารณสุข ประเมินว่า โรคไข้เลือดออก จะเริ่มมีแนวโน้มพบผู้ป่วยสูงขึ้นในเดือน มิ.ย. - ส.ค. นี้ ซึ่งเป็นช่วงฤดูฝน ก่อนจะเริ่มมีแนวโน้มผู้ป่วยลดลงในเดือน ก.ย.จึงขอให้ประชาชนป้องกันตัวเองและบุตรหลานไม่ให้ถูกยุงกัด พร้อมมีข้อแนะนําให้นอนในมุ้ง ทายากันยุง โดยผู้ปกครองไม่ควรประมาท ควรสังเกตอาการของบุตรหลานและคนในครอบครัวอย่างสม่ําเสมอ
น.ส.ไตรศุลี กล่าวว่า วิธีสังเกตอาการของโรคไข้เลือดออก โดยในเบื้องต้นผู้ป่วยจะมีอาการ ไข้สูง นาน 2-7 วัน ปวดตัว ปวดกล้ามเนื้อ ปวดกระบอกตา ตัวแดง ตาแดง หากสงสัยว่าเป็นไข้เลือดออก ควรพาบุตรหลานไปพบแพทย์ทันทีเพื่อรับการวินิจฉัยและตรวจรักษา พร้อมกันนี้ รัฐบาลขอเชิญทุกภาคส่วนร่วมกันรณรงค์ป้องกันโรคไข้เลือดออก  โดยช่วยกันทําลายแหล่งเพาะพันธุ์ยุงลาย ซึ่งมักพบมากเมื่อเข้าสู่ฤดูฝน จึงควรหมั่นสํารวจในบริเวณรอบบ้าน เทน้ําขังทิ้งทุกๆ 7 วัน เช่น น้ําขังบริเวณจานรองกระถางต้นไม้ แจกัน ถังใช้น้ํา โอ่งน้ํา อ่างบัว ยางรถยนต์เก่า เป็นต้น
รัฐบาลไทย-ข่าวทำเนียบรัฐบาล-​วธ. ชวนแต่งไทย สืบสานประเพณีตักบาตรทางน้ำ “นาวาภิกขาจาร” ณ วัดป่าเลไลยก์วรวิหาร อำเภอเมืองสุพรรณบุรี จังหวัดสุพรรณบุรี
วันจันทร์ที่ 12 มิถุนายน 2566
​วธ. ชวนแต่งไทย สืบสานประเพณีตักบาตรทางน้ํา “นาวาภิกขาจาร” ณ วัดป่าเลไลยก์วรวิหาร อําเภอเมืองสุพรรณบุรี จังหวัดสุพรรณบุรี
​วธ. ชวนแต่งไทย สืบสานประเพณีตักบาตรทางน้ํา “นาวาภิกขาจาร” ณ วัดป่าเลไลยก์วรวิหาร อําเภอเมืองสุพรรณบุรี จังหวัดสุพรรณบุรี
วธ. ชวนแต่งไทย สืบสานประเพณีตักบาตรทางน้ํา “นาวาภิกขาจาร” ณ วัดป่าเลไลยก์วรวิหาร อําเภอเมืองสุพรรณบุรี จังหวัดสุพรรณบุรี
วันเสาร์ที่ 10 มิถุนายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในกิจกรรมแต่งชุดไทยตักบาตรทางน้ํา “นาวาภิกขาจาร” ตักบาตรพระสงฆ์ จํานวน ๑๐ รูป โดยมีนายณัฐภัทร สุวรรณประทีป ผู้ว่าราชการจังหวัดสุพรรณบุรี ผู้บริหารกระทรวงวัฒนธรรม วัฒนธรรมจังหวัดภาคกลางและภาคตะวันออก ๒๕ จังหวัด ข้าราชการ และประชาชน เข้าร่วม ณ ศูนย์อนุรักษ์พันธุ์กล้วยสุพรรณบุรี วัดป่าเลไลยก์วรวิหาร อําเภอเมืองสุพรรณบุรี จังหวัดสุพรรณบุรี ในโอกาสนี้ ปลัดกระทรวงวัฒนธรรม และผู้เข้าร่วมงาน ได้ร่วมแต่งผ้าไทยตักบาตรทางน้ํา ชมการแสดงศิลปวัฒนธรรม ชุดเพลงเรือ จาก สํานักงานวัฒนธรรมจังหวัดพระนครศรีอยุธยา และ การแสดง “รํามะนาชัยนาท” จากสํานักงานวัฒนธรรมจังหวัดชัยนาท ณ เวทีกลางน้ํา
ปลัด วธ. กล่าวว่า กิจกรรมตักบาตรทางน้ํา “นาวาภิกขาจาร” จัดขึ้น ณ ศูนย์อนุรักษ์พันธุ์กล้วยสุพรรณบุรี วัดป่าเลไลยก์วรวิหาร อําเภอเมืองฯ จังหวัดสุพรรณบุรี ซึ่งเป็นกิจกรรมส่วนหนึ่งในงานมหกรรมวัฒนธรรมแห่งชาติ วิถีถิ่น วิถีไทย ภาคกลางและภาคตะวันออก “ดนตรี” สานศิลป์ 2 ถิ่นวัฒนธรรม ที่จัดขึ้นโดยความร่วมมือระหว่าง วธ. จังหวัดสุพรรณบุรี สํานักงานวัฒนธรรมจังหวัดทั้ง 25 จังหวัด ในภาคกลางและภาคตะวันออก และภาคีเครือข่ายทางวัฒนธรรม ในพื้นที่จังหวัดสุพรรณบุรี ระหว่างวันที่ 9 - 13 มิถุนายน 2566 ณ วัดป่าเลไลยก์วรวิหาร อําเภอเมืองสุพรรณบุรี จังหวัดสุพรรณบุรี เพื่อสร้างรายได้ ส่งเสริมสนับสนุนภูมิปัญญาพื้นบ้าน ให้มีพื้นที่ในการนําเสนอคุณค่าของงานศิลปวัฒนธรรมของไทย สร้างคุณค่าและมูลค่าเพิ่มให้กับผลิตภัณฑ์ทางวัฒนธรรม รวมทั้งเพิ่มบทบาทของหน่วยงานทางวัฒนธรรมในพื้นที่ในการเผยแพร่ศิลปะและวัฒนธรรมของชาติและท้องถิ่น ให้เป็นที่รับรู้อย่างกว้างขวาง รวมถึงเสริมฐานรากวัฒนธรรมให้เกิดความเข้มแข็ง ยกระดับมหกรรมวัฒนธรรมท้องถิ่นให้เป็นระดับชาติ
นอกจากนี้ กิจกรรมตักบาตรทางน้ํา “นาวาภิกขาจาร” นับเป็นวัฒนธรรมประเพณีตักบาตรทางน้ําอันดีงามของไทย โดยสมัยก่อนบ้านและวัดมักอยู่ติดริมแม่น้ํา พระสงฆ์ออกรับบิณฑบาตทางเรือ เป็นวิถีชีวิตริมน้ําที่เห็นได้บ่อยๆ แต่เนื่องจากยุคสมัยได้มีการเปลี่ยนแปลงไป ทําให้ปัจจุบันจึงหาชมได้ยากขึ้น และมีเส้นทางคมนาคมสะดวกกว่าแต่ก่อน ทางวัดป่าเลไลยก์วรวิหารจึงได้จัดกิจกรรมตักบาตรทางน้ํานาวาภิกขาจาร ทุกวันเสาร์-อาทิตย์ เวลา 07.00 น. ที่ศูนย์อนุรักษ์พันธุ์กล้วยสุพรรณบุรี เป็นกิจกรรมให้ประชาชน นักท่องเที่ยวทั้งชาวไทยและต่างชาติได้ย้อนรําลึกถึงวิถีชีวิตชาวพุทธริมฝั่งแม่น้ําในอดีต ในเส้นทางแม่น้ําที่สําคัญไหลผ่านจังหวัดสุพรรณบุรีคือแม่น้ําท่าจีน ถือเป็นการส่งเสริมและสืบสานฟื้นฟูวัฒนธรรมริมฝั่งน้ํา ร่วมกันอนุรักษ์ประเพณีที่เต็มไปด้วยเอกลักษณ์และวิถีชีวิตทางน้ําของคนไทยต่อไป
รัฐบาลไทย-ข่าวทำเนียบรัฐบาล-หนุน Platform ปั้นโปรแกรมเมอร์กลุ่มเปราะบาง พัฒนาทักษะด้าน Coding และ Programming ในอนาคต
วันจันทร์ที่ 12 มิถุนายน 2566
หนุน Platform ปั้นโปรแกรมเมอร์กลุ่มเปราะบาง พัฒนาทักษะด้าน Coding และ Programming ในอนาคต
.....
การสนับสนุนให้กลุ่มเปราะบางเข้าถึงสิทธิ และเสริมสร้างโอกาสในการมีงานทํา สามารถประกอบอาชีพเลี้ยงตัวเองและครอบครัวได้อย่างมีศักดิ์ศรี เป็นหนึ่งในนโยบายที่รัฐบาลให้ความสําคัญ
.
ล่าสุด กระทรวงการพัฒนาสังคมและความมั่นคงของมนุษย์ (พม.) ลงนามบันทึกความเข้าใจ (MOU) ในการขับเคลื่อนโครงการ Coding Arena กับการพัฒนาสังคมและความมั่นคงของมนุษย์ ระหว่าง พม. กับ บริษัท โค้ดดิ้ง อารีน่า จํากัด เพื่อนํา Platform มาใช้ในการสร้างความรู้ด้านการเขียนและพัฒนาเกม (Coding and Programming) ให้แก่กลุ่มเป้าหมาย รวมทั้งกลุ่มเปราะบางของ พม. ให้ได้เรียนรู้และเสริมสร้างทักษะสู่การพัฒนาต่อยอดการสร้างเกมใหม่ ๆ นําไปสู่การสร้างงาน สร้างอาชีพการเป็นโปรแกรมเมอร์ในอนาคต
.
โดยจะคัดเลือกกลุ่มเป้าหมายที่มีศักยภาพและมีความพร้อมเข้าร่วมในการนํา Platform มาสร้างความรู้ด้านการเขียนและพัฒนาเกม เพื่อใช้พัฒนาอาชีพ โดยเฉพาะการประกอบอาชีพที่ขาดแคลนในตลาดแรงงาน พร้อมร่วมวางแผน สนับสนุน และติดตามประเมินผล มุ่งสร้างสังคมไทยให้เป็นสังคมที่ทุกคนมีโอกาสสําหรับการพัฒนาศักยภาพอย่างเท่าเทียมกัน มีความมั่นคงในชีวิต
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม.หนองบัวลำภู จับมือเครือข่าย ช่วยกลุ่มเปราะบาง ให้บริการ “ทันตกรรม ปันรัก ปันน้ำใจ by SMILES for EVERYONE”
วันจันทร์ที่ 12 มิถุนายน 2566
พม.หนองบัวลําภู จับมือเครือข่าย ช่วยกลุ่มเปราะบาง ให้บริการ “ทันตกรรม ปันรัก ปันน้ําใจ by SMILES for EVERYONE”
พม.หนองบัวลําภู จับมือเครือข่าย ช่วยกลุ่มเปราะบาง ให้บริการ “ทันตกรรม ปันรัก ปันน้ําใจ by SMILES for EVERYONE”
วันนี้ (12 มิ.ย. 66) เวลา 09.00 น. นายอนันต์ ดนตรี หัวหน้าผู้ตรวจราชการกระทรวงการพัฒนาสังคมและความมั่นคงของมนุษย์เป็นประธานเปิดโครงการเสริมพลังกายใจ และการเข้าถึงบริการ ให้กับประชาชนกลุ่มเปราะบางในพื้นที่จังหวัดหนองบัวลําภู “ทันตกรรม ปันรัก ปันน้ําใจ by SMILES for EVERYONE” โดยมีนางรัตนมณี ฮวดเส็ง พัฒนาสังคมและความมั่นคงของมนุษย์จังหวัดหนองบัวลําภู กล่าวรายงาน ทั้งนี้ นางสาวสุนีย์ ศรีสง่าตระกูลเลิศ ผู้ตรวจราชการกระทรวงการพัฒนาสังคมและความมั่นคงของมนุษย์ นายสุวิทย์ จันทร์หวร ผู้ว่าราชการจังหวัดหนองบัวลําภู หัวหน้าและเจ้าหน้าที่หน่วยงานทีม One Home พม. จังหวัดหนองบัวลําภู ผู้บริหารและผู้นําท้องถิ่น ผู้แทนภาคีเครือข่าย และประชาชนกลุ่มเปราะบางในพื้นที่ เข้าร่วมงาน ณ หอประชุมสํานักงานเขตพื้นที่การศึกษาประถมศึกษาหนองบัวลําภู เขต 2 อําเภอนากลาง จังหวัดหนองบัวลําภู
นายอนันต์ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยสํานักงานพัฒนาสังคมและความมั่นคงของมนุษย์จังหวัดหนองบัวลําภู ร่วมกับภาคีเครือข่าย จัดโครงการเสริมพลังกายใจ และการเข้าถึงบริการ ให้กับประชาชนกลุ่มเปราะบางในพื้นที่จังหวัดหนองบัวลําภู “ทันตกรรม ปันรัก ปันน้ําใจ by SMILES for EVERYONE” จัดขึ้นระหว่างวันที่ 12 - 13 มิถุนายน 2566 โดยมีวัตถุประสงค์เพื่อเป็นการบูรณาการขับเคลื่อนกลไกในการให้บริการทันตกรรมแก่ประชาชนกลุ่มเปราะบางในพื้นที่ที่ขาดโอกาสในการได้รับการรักษาปัญหาทางช่องปากและฟัน เนื่องจากไม่สามารถดูแลและรักษาสุขภาวะทางช่องปากได้อย่างเหมาะสม โดยความร่วมมือกับภาคีเครือข่ายทุกภาคส่วนทั้งภาครัฐ ภาคเอกชน ภาคประชาสังคม และประชาชน ร่วมกันจัดสวัสดิการสังคมให้กับประชาชนกลุ่มคนเปราะบางในพื้นที่ได้เข้าถึงอย่างทั่วถึง และสามารถแก้ไขปัญหาอย่างองค์รวม เพื่อพัฒนาคุณภาพชีวิตและความเป็นอยู่ที่ดีอย่างยั่งยืน
สําหรับกิจกรรมสําคัญครั้งนี้ ประกอบด้วย 1) การให้บริการทันตกรรม ขูด อุด ถอน เคลือบหลุมร่องฟัน/ฟลูออไรด์ ให้กับกลุ่มเด็ก เยาวชน สตรี คนพิการ ผู้สูงอายุ และกลุ่มเปราะบาง โดยหน่วยทันตกรรมพระราชทานเคลื่อนที่ คณะทันตแพทย์ศาสตร์ มหาวิทยาลัยขอนแก่น หน่วยแพทย์อาสา และทีมทันตกรรมจากมูลนิธิสงเคราะห์ชาวไทย 2) การให้ความรู้ด้านทันตกรรม โดยโรงพยาบาลนากลาง 3) การให้บริการการจัดสวัสดิการ โดยหน่วยงานทีม One Home พม. จังหวัดหนองบัวลําภู 4) การให้บริการทางการแพทย์ การให้ปรึกษา โดยทีม MCATT และโรงพยาบาลนากลาง 5) การให้บริการเปิดบัญชีธนาคาร การออมเงิน โดยธนาคารออมสิน 6) การแสดงผลการดําเนินงานของสภาเด็กและเยาวชน และ 7) การแสดงผลิตภัณฑ์สินค้าของกลุ่มสตรี คนพิการ และผู้สูงอายุ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กษ. คุมเข้มคุณภาพทุเรียนใต้ มั่นใจ! “ทุเรียนชุมพร" คุณภาพดี ปลอดภัย ได้มาตรฐาน
วันจันทร์ที่ 12 มิถุนายน 2566
กษ. คุมเข้มคุณภาพทุเรียนใต้ มั่นใจ! “ทุเรียนชุมพร" คุณภาพดี ปลอดภัย ได้มาตรฐาน
.....
กระทรวงเกษตรและสหกรณ์ ให้ความสําคัญในการส่งออกทุเรียนไทย มีนโยบายต่าง ๆ เพื่อควบคุมและป้องกันทุเรียนด้อยคุณภาพ โดยเฉพาะ จ.ชุมพร ที่เป็นแหล่งผลิตทุเรียนที่สําคัญมีพื้นที่ปลูกมากเป็นอันดับ 1 ของภาคใต้
.
ทั้งนี้ มาตรการแก้ไขปัญหาทุเรียนด้อยคุณภาพนั้น เป็นการถอดบทเรียนความสําเร็จจากการดําเนินงานควบคุมคุณภาพทุเรียน ภาคตะวันออก "จันทบุรีโมเดล" ซึ่งนําไปใช้เป็นต้นแบบในภาคใต้
.
ในปี 66 จ.ชุมพร มีพื้นที่ปลูกทุเรียน 276,254 ไร่ ผลผลิต 337,376 ตัน ผลผลิตต่อไร่ 1,521 กิโลกรัม เกษตรกรผู้ปลูกทุเรียน 25,490 ราย มีโรงคัดบรรจุผลไม้ 439 แห่ง
.
โดยกําหนดวันเก็บเกี่ยวและวันเริ่มต้นเข้าสู่ฤดูกาลทุเรียน ปี 66 ในพื้นที่ จ.ชุมพร นครศรีธรรมราช สุราษฎร์ธานี และประจวบคีรีขันธ์ พันธุ์หมอนทอง เมื่อวันที่ 10 มิ.ย.66 มีราคารับซื้อดังนี้ :
.
• ทุเรียนหมอนทอง AB อยู่ที่ 165 บาท/กก.
• ทุเรียนหมอนทอง C อยู่ที่ 110 บาท/กก.
• ทุเรียนชะนีอยู่ที่ 145 บาท/กก.
.
ความคืบหน้าผลการดําเนินงานควบคุมคุณภาพทุเรียน จ.ชุมพร :
.
• ขึ้นทะเบียนนักคัด นักตัดทุเรียน รวม 793 ราย (ข้อมูล ณ วันที่ 1 มิ.ย.66)
• ผลการตรวจเปอร์เซ็นต์น้ําหนักแห้งในเนื้อทุเรียน ณ โรงคัดบรรจุ จํานวน 201 ตัวอย่าง (สะสมตั้งแต่ 1 พ.ค. - 9 มิ.ย.66)
• ตรวจก่อนปิดตู้ เข้าตรวจโรงคัดบรรจุ 4 โรง
• ตรวจสอบคุณภาพทุเรียน 5 ตัวอย่าง ผ่านการตรวจ 5 ตัวอย่าง (ข้อมูลสะสม วันที่ 1- 30 พ.ค.66)
.
อ่านเพิ่มเติม คลิก https://www.thaigov.go.th/news/contents/details/69093
#ไทยคู่ฟ้า #สื่อสารรัฐบาลไทย
-------------------
Website : www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-รองปลัดฯ สุรพล และเลขาธิการ BOI ร่วมเยี่ยมชมการดำเนินงาน ATTRIC จ.ฉะเชิงเทรา
วันจันทร์ที่ 12 มิถุนายน 2566
12/06/2566
รองปลัดฯ สุรพล และเลขาธิการ BOI ร่วมเยี่ยมชมการดําเนินงาน ATTRIC จ.ฉะเชิงเทรา
รองปลัดกระทรวงอุตสาหกรรม สุรพล และเลขาธิการ BOI ร่วมเยี่ยมชมการดําเนินงาน ATTRIC จ.ฉะเชิงเทรา
เมื่อวันที่ 8 มิถุนายน 2566 เวลา 10.00 น. นายสุรพล ชามาตย์ รองปลัดกระทรวงอุตสาหกรรม และนายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (BOI) ร่วมตรวจเยี่ยมการดําเนินงานศูนย์ทดสอบยานยนต์และยางล้อแห่งชาติ (ATTRIC) และศูนย์ทดสอบแบตเตอรี่ยานยนต์ไฟฟ้า เพื่อสร้างความเชื่อมั่นให้แก่นักลงทุนและผู้ประกอบการกลุ่มอุตสาหกรรมยานยนต์ ในศักยภาพของศูนย์ทดสอบยานยนต์ไทยที่มีมาตรฐานระดับสากล ซึ่งได้เยี่ยมชมอาคารปฏิบัติการทดสอบยางล้อ (L1) ห้องปฏิบัติการทดสอบแบตเตอรี่สําหรับยานยนต์ไฟฟ้า (EV) สนามทดสอบยางล้อ R117 และสนามทดสอบเบรกมือ สนามทดสอบพลวัต และสนามทดสอบการยึดเกาะถนนขณะเข้าโค้ง
โดยมีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม และดร.เกรียงศักดิ์ วงศ์พร้อมรัตน์ ผู้อํานวยการสถาบันยานยนต์ ร่วมให้การต้อนรับ ณ ศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center – ATTRIC) อําเภอสนามชัยเขต จังหวัดฉะเชิงเทรา
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอก ร่องน้ำชายฝั่งทะเลเพื่อการเดินเรือสะดวกและปลอดภัย
วันจันทร์ที่ 12 มิถุนายน 2566
กรมเจ้าท่า เร่งขุดลอก ร่องน้ําชายฝั่งทะเลเพื่อการเดินเรือสะดวกและปลอดภัย
...
กรมเจ้าท่า เร่งขุดลอก ร่องน้ําชายฝั่งทะเลเพื่อการเดินเรือสะดวกและปลอดภัย
ตามนโยบายรัฐบาลและกระทรวงคมนาคม ได้ให้กรมเจ้าท่า เร่งขุดลอก เพื่อดูแลประชาชน โดยกรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือและการระบายน้ํา
สํานักงานพัฒนาและบํารุงรักษาทางน้ําที่ 3 หน่วยปฏิบัติงานขุดลอกร่องน้ําคลองเตรียม (ร่องใน) ม.9 ต.คุระ อ.คุระบุรี จ.พังงา โดยใช้รถขุด สข.4 และชุดเรือขุดลอกร่องน้ําชายฝั่งทะเลพื้นที่ป่าชายเลน เพื่อแก้ไขปัญหาความเดือดร้อนให้กับผู้ใช้ร่องน้ําทางเรือเดินเนื่องจากไม่สามารถนําเรือเข้า - ออกร่องน้ําได้ตลอดเวลา โดยทําการขุดลอกในแนวร่องน้ําหลัก จาก กม.3+280 ขุดเข้าไปยังร่องน้ําด้านใน สิ้นสุดโครงการที่ กม.3+550 ระยะทางรวม 270 เมตร และทําการขุดลอกในแนวร่องน้ําส่วนแยก จาก กม.0+000 ขุดเข้าไปยังร่องน้ําด้านใน สิ้นสุดโครงการที่ กม.0+300 ระยะทางรวม 300 เมตร รวมระยะทางทั้งสิ้น 570 เมตร รวมเนื้อดินทั้งสิ้น 30,042.10 ลูกบาศก์เมตร
ขณะนี้ดําเนินการได้ปริมาณสะสม 28,800 ลูกบาศก์เมตร คิดเป็นร้อยละ 95.86 ผลที่ได้จากการขุดลอกเรือสามารถเข้า – ออกร่องน้ําได้ตลอดเวลา เรือสามารถหลบคลื่นลมมรสุม ส่งเสริมอาชีพประมงและการท่องเที่ยวในพื้นที่และบริเวณใกล้เคียง รวมถึงบํารุงรักษาร่องน้ําลดสิ่งกีดขวางเพิ่มพื้นที่ระบายน้ํา แก้ปัญหาอุทกภัยในพื้นที่ หมู่ที่ 9 ตําบลคุระ ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ 100 ครัวเรือน เรือขนาด 10 ตันกรอส เป็นเรือประมงพื้นบ้านแบบเพลาใบจักรยาวและเรือท้องแบน ประมาณ 100 ลํา สามารถเข้าออกร่องน้ําได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยว
รัฐบาลไทย-ข่าวทำเนียบรัฐบาล-สปสช.จับมือคลินิกกายภาพบำบัดดูแลผู้ป่วยบัตรทอง 4 กลุ่มโรค
วันจันทร์ที่ 12 มิถุนายน 2566
สปสช.จับมือคลินิกกายภาพบําบัดดูแลผู้ป่วยบัตรทอง 4 กลุ่มโรค
วันจันทร์ที่ 12 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ ร่วมกับคลินิกกายภาพบําบัด ดูแลผู้ป่วยสิทธิบัตรทอง 4
กลุ่มโรค ได้แก่ ผู้ป่วยโรคหลอดเลือดสมอง ผู้ป่วยสมองได้รับบาดเจ็บ
ผู้ป่วยไขสันหลังได้รับบาดเจ็บที่ได้รับการรักษาจนเข้าสู่ภาวะคงที่
และผู้ป่วยภาวะกระดูกสะโพกหักจากภยันตรายชนิดไม่รุนแรง ที่ต้องได้รับการฟื้นสมรรถภาพระยะกลาง หรือ
Intermediate care
ซึ่งเป็นช่วงเวลาสําคัญต้องเข้ารับบริการหลายครั้งและต่อเนื่องเพื่อเพิ่มโอกาสให้ผู้ป่วยกลับสู่ภาวะปกติ
โดยผู้ป่วยสามารถเข้ารับบริการที่คลินิกกายภาพบําบัดในระบบบัตรทองได้ ปัจจุบันมี 58 แห่ง
และขอเชิญชวนคลินิกกายภาพบําบัดกว่า 800 แห่งทั่วประเทศ
เข้าเป็นเครือข่ายให้บริการกับโรงพยาบาลในระบบบัตรทอง ร่วมกันอํานวยความสะดวกแก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองนายกฯ พลเอกประวิตรฯ พอใจแก้ปัญหานำร่องที่ดินคืบ ย้ำมีประชาชนอีกมากยังไม่มีที่ดินทำกิน  ขอเร่งช่วยเหลือให้ทั่วถึงทุกภาค
วันจันทร์ที่ 12 มิถุนายน 2566
12/06/2566
​รองนายกฯ พลเอกประวิตรฯ พอใจแก้ปัญหานําร่องที่ดินคืบ ย้ํามีประชาชนอีกมากยังไม่มีที่ดินทํากิน  ขอเร่งช่วยเหลือให้ทั่วถึงทุกภาค
​รองนายกฯ พลเอกประวิตรฯ พอใจแก้ปัญหานําร่องที่ดินคืบ ย้ํามีประชาชนอีกมากยังไม่มีที่ดินทํากิน  ขอเร่งช่วยเหลือให้ทั่วถึงทุกภาค
วันนี้ (12 มิถุนายน 2566) เวลา 09.00 น. พลเอก ประวิตร วงษ์สุวรรณ รองนายกรัฐมนตรี พร้อม นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสันติ พร้อมพัฒน์ รัฐมนตรีช่วยว่าการกระทรวงการคลัง พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม และคณะ เดินทางลงพื้นที่จังหวัดเพชรบูรณ์ เพื่อติดตามความคืบหน้าการแก้ปัญหาความเหลื่อมล้ําที่ดินทํากิน และการบริหารจัดการน้ําให้ทั่วถึงตามนโยบายของรัฐบาล
โดย พล.อ.ประวิตร และคณะ ได้เดินทางไปที่ว่าการ อ.หนองไผ่ มีผู้ว่าราชการจังหวัดเพชรบูรณ์ และ หัวหน้าส่วนราชการต่างๆ ให้การต้อนรับ เพื่อรับทราบความคืบหน้าการการจัดที่ดินทํากินให้ชุมชนตามนโยบายรัฐบาล จาก ผอ.สคทช. ซึ่งในภาพรวมพื้นที่จังหวัดเพชรบูรณ์ สามารถบริหารจัดการพื้นที่จาก ป่าห้วยทินและป่าคลองตีบ ป่าลุ่มน้าป่าสักฝั่งซ้าย ป่าห้วยน้าโจนและป่าวังสาร ป่าวังโป่ง ชนแดนและป่าวังกําแพง ให้ชุมชนได้แล้วถึง 12,224 ไร่ ประชาชนสามารถเข้าใช้ประโยชน์ในพื้นที่ป่าร่วมกันได้เกือบ 1,215 ราย
จากนั้นได้ทําพิธีมอบหนังสืออนุญาตเข้าทําประโยชน์ หรืออยู่อาศัยภายในป่าสงวนแห่งชาติ ให้กับประชาชนที่ได้รับการคัดเลือกให้ทํากินในชุมชน และมอบหนังสืออนุญาตให้เข้าทําประโยชน์ในเขตปฏิรูปที่ดิน ( ส.ป.ก. 4-01) กับประชาชน ป่าเขาโปลกหล่น ต.ทุ่งสมอ และ ต.แคมป์สน อ.เขาค้อ รวมจํานวน 231 คน พื้นที่ 261 แปลง รวม 1,722 ไร่
พล.อ.ประวิตร กล่าวชื่นชมและพอใจ การทํางานร่วมกันของ สคทช. และส่วนราชการต่างๆที่ร่วมกับขับเคลื่อนแก้ปัญหาความเดือดร้อนของประชาชนที่ไม่มีที่ดินทํากิน จากความเหลื่อมล้ําในการถือครองที่ดิน ตามนโยบายรัฐบาล
โดยย้ําขอให้ เร่งเข้าไปช่วยเหลือประชาชนอีกมาก ที่ยังไม่มีที่ดินทํากินให้ทั่วถึงทุกภาค โดยให้บริหารความสมดุลของการอนุรักษ์และใช้ประโยชน์ และให้ตามไปส่งเสริมพัฒนาอาชีพและสาธารณูปโภค เพื่อคุณภาพชีวิตที่ดีขึ้นของทุกคน
ต่อจากนั้น บ่ายวันเดียวกัน ได้เดินทางไปติดตามความคืบหน้า การก่อสร้างระบบส่งน้ํา อ่างเก็บน้ําคลองลํากง ต.วังดี เพื่อช่วยเหลือพื้นที่เกษตรกรรมกว่า 5,000 ไร่
รัฐบาลไทย-ข่าวทำเนียบรัฐบาล-เขตสุขภาพที่  8 นำร่องโรงพยาบาลทันตกรรม ลดเวลารอคอยบริการได้ 4 เท่า
วันจันทร์ที่ 12 มิถุนายน 2566
เขตสุขภาพที่  8 นําร่องโรงพยาบาลทันตกรรม ลดเวลารอคอยบริการได้ 4 เท่า
เขตสุขภาพที่ 8 นําร่องจัดตั้งโรงพยาบาลทันตกรรม ในอุดรธานีและหนองคาย ช่วยให้ประชาชนเข้าถึงบริการเพิ่มขึ้นจาก ร้อยละ 10 เป็นร้อยละ 20 ลดเวลารอคอยบริการจาก 2-4 เดือน เหลือ 15 วัน - 1 เดือน มุ่งเป้าเป็นศูนย์กลางด้านบริการทันตกรรมในอนุภูมิภาคลุ่มน้ําโขง
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยในการลงพื้นที่ติดตามความคืบหน้าการพัฒนางานบริการด้านทันตกรรม ที่จังหวัดอุดรธานีและจังหวัดหนองคาย ว่า ปัญหาสุขภาพช่องปากเป็นหนึ่งในปัญหาสุขภาพที่กระทรวงสาธารณสุขให้ความสําคัญ เนื่องจากปัจจุบันประชาชนยังเข้าถึงบริการด้านทันตกรรมได้น้อยเพราะต้องรอคิวนาน โดยปี 2565 มีค่าเฉลี่ยการเข้าถึงบริการทันตกรรมในภาพรวมของประเทศเพียงร้อยละ 9.5 จึงมีแนวคิดให้ขยายบริการและยกระดับเป็นสถานบริการเฉพาะทาง เพื่อให้ประชาชนได้เข้าถึงบริการมากขึ้นซึ่งเขตสุขภาพที่ 8 มีความพร้อมและมีแผนที่จะขับเคลื่อนการดําเนินงานเป็นโรงพยาบาลทันตกรรมอย่างเป็นรูปธรรม
นพ.ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 กล่าวว่า การเข้าถึงบริการทันตกรรมในภาพรวมของเขตฯ อยู่ที่ร้อยละ 10.53 ซึ่งแม้จะสูงกว่าค่าเฉลี่ยของประเทศ แต่ยังสามารถเพิ่มศักยภาพการบริการได้ โดยโรงพยาบาลในเขตฯ ทั้ง 7 จังหวัด ได้เพิ่มยูนิตให้บริการและขยายเวลาในการให้บริการนอกเวลาราชการ พร้อมทั้งเตรียมจัดตั้งโรงพยาบาลทันตกรรมที่จังหวัดอุดรธานี และจังหวัดหนองคาย ซึ่งจะช่วยให้ผู้ป่วยเข้าถึงบริการทันตกรรมเพิ่มขึ้นเป็นร้อยละ 20 และช่วยลดระยะเวลารอคอยการอุดฟันจาก 2.3 เดือน เหลือ 15 วัน การใส่ฟันเทียม/รักษารากฟัน จาก 3-4.4 เดือนเหลือ 1 เดือน
โดยจังหวัดอุดรธานี อยู่ระหว่างนําร่องจัดตั้งโรงพยาบาลทันตกรรมชั่วคราว รองรับบริการผู้ป่วยนอก 5 ยูนิต ผู้ป่วยใน 2 เตียง ที่ รพ.ต.นาข่า อําเภอเมือง จะเปิดให้บริการในเดือนกันยายน 2566 นี้ และสร้างโรงพยาบาลทันตกรรม ที่ตําบลสามพร้าว อําเภอเมือง ให้บริการด้านทันตกรรมที่ครอบคลุม พร้อมเข้าสู่การเป็นศูนย์กลางด้านบริการทันตกรรมในอนุภูมิภาคลุ่มน้ําโขง ส่วนจังหวัดหนองคาย มีแผนจัดสร้างโรงพยาบาลทันตกรรม ขนาด 16 ยูนิต ในปี 2568
************************************************* 12 มิถุนายน 2566
รัฐบาลไทย-ข่าวทำเนียบรัฐบาล-DES ให้การต้อนรับคณะผู้แทนจากการไปรษณีย์สาธารณรัฐประชาชนจีน
วันจันทร์ที่ 12 มิถุนายน 2566
DES ให้การต้อนรับคณะผู้แทนจากการไปรษณีย์สาธารณรัฐประชาชนจีน
DES ให้การต้อนรับคณะผู้แทนจากการไปรษณีย์สาธารณรัฐประชาชนจีน
วันนี้ (12 มิ.ย. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วย ผู้บริหารบริษัท ไปรษณีย์ไทย จํากัด ให้การต้อนรับ Mr. Liu Jun ตําแหน่ง Deputy Director General การไปรษณีย์สาธารณรัฐประชาชนจีน (State Post Bureau of the People’s Republic of China) และคณะ โดยได้มีการหารือแลกเปลี่ยนแนวทางในการพัฒนาไปรษณีย์ของจีนและไทย แลกเปลี่ยนมุมมองนโยบายด้านการกํากับดูแล และการเข้าสู่ตลาด รวมทั้งความร่วมมือด้านกิจการไปรษณีย์ระหว่างประเทศภายในกรอบของสหภาพไปรษณีย์สากล (UPU) และสหภาพไปรษณีย์แห่งเอเชียและแปซิฟิก (APPU) นอกจากนี้ ได้เห็นชอบร่วมกันให้มีการจัดทําบันทึกความตกลงเพื่อดําเนินการโครงการแลกเปลี่ยนบุคลากรทางไปรษณีย์เพื่อพัฒนาศักยภาพบุคลากรระหว่างกันอย่างต่อเนื่อง ณ ห้องประชุม 701 ชั้น 7 สํานักงานปลัดกระทรวงดิจิทัลเพื่อเศรษฐกิจและสังคม
__________________________
รัฐบาลไทย-ข่าวทำเนียบรัฐบาล-ปลัดฯ ณัฐพล ให้คณะผู้บริหารจาก NEXI และ EXIM Bank เข้าพบ เดินหน้าสร้างความร่วมมือด้านการค้า การลงทุนในภูมิภาค
วันจันทร์ที่ 12 มิถุนายน 2566
12/06/2566
ปลัดฯ ณัฐพล ให้คณะผู้บริหารจาก NEXI และ EXIM Bank เข้าพบ เดินหน้าสร้างความร่วมมือด้านการค้า การลงทุนในภูมิภาค
ปลัดกระทรวงอุตสาหกรรม ณัฐพล ให้คณะผู้บริหารจาก NEXI และ EXIM Bank เข้าพบ เดินหน้าสร้างความร่วมมือด้านการค้า การลงทุนในภูมิภาค
วันที่ 9 มิถุนายน 2566 เวลา 10.30 น. ณ ห้องประชุมชุณหะวัณ สํานักปลัดกระทรวงอุตสาหกรรม ดร.ณัฐพล รังสิตพล ปลัดกระทรวงอุตสาหกรรม ให้การต้อนรับคณะผู้บริหารจาก Nippon Export and Investment Insurance (NEXI) และ EXIM Bank นําโดย Atsuo Kuroda ประธาน และ CEO ,NEXI นางสาววรางคณา วงศ์ข้าหลวง รองกรรมการผู้จัดการ EXIM BANK โอกาสนี้ นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม และนายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม พร้อมด้วยเจ้าหน้าที่กระทรวงอุตสาหกรรม เข้าร่วมการพบปะในครั้งนี้ด้วย สําหรับการพบปะในครั้งนี้ เพื่อเป็นการแนะนําตัว และหารือความร่วมมือในการสนับสนุนการประกันความเสี่ยงให้แก่ผู้ประกอบการญี่ปุ่นที่มาลงทุนในประเทศไทย ในการส่งออกสินค้าอุตสาหกรรมไปประเทศที่สาม หรือการลงทุนในภูมิภาค โดยเฉพาะกลุ่มประเทศลุ่มแม่น้ําโขง รวมถึงแนวทางการขับเคลื่อนอุตสาหกรรมการผลิต และ Supply Chain ภายใต้วิกฤติเศรษฐกิจและภัยธรรมชาติ
รัฐบาลไทย-ข่าวทำเนียบรัฐบาล-เตือนประชาชนระวังไข้เลือดออก ระบาดสูงสุดในรอบ 3 ปี และมีแนวโน้วสูงขึ้น
วันจันทร์ที่ 12 มิถุนายน 2566
เตือนประชาชนระวังไข้เลือดออก ระบาดสูงสุดในรอบ 3 ปี และมีแนวโน้วสูงขึ้น
.....
กระทรวงสาธารณสุข แจ้งเตือนประชาชน ระวังโรคไข้เลือดออก ซึ่งระบาดมากตั้งแต่ต้นปีที่ผ่านมา โดยตั้งแต่เดือน ม.ค. - พ.ค. 66 ไทยมีผู้ป่วยไข้เลือดออกถึง 18,173 ราย มากกว่าปีที่แล้วถึง 4.2 เท่า สูงสุดในรอบ 3 ปี และมีผู้เสียชีวิต 15 ราย เฉลี่ยมีผู้ป่วยสัปดาห์ละ 900 ราย เสียชีวิตสัปดาห์ละ 1 ราย โดยพื้นที่ซึ่งพบอัตราป่วยสูงสุด ได้แก่ กรุงเทพฯ ตราด น่าน จันทบุรี ระยอง และแม่ฮ่องสอน โดยนักเรียนอายุ 5 - 14 ปี ป่วยสูงสุด รองลงมา คือกลุ่มอายุ 15 - 24 ปี
.
พร้อมประเมินถึงสถานการณ์ว่าเริ่มมีแนวโน้มพบผู้ป่วยสูงขึ้นในเดือน มิ.ย. - ส.ค. นี้ ซึ่งเป็นช่วงฤดูฝน ก่อนจะเริ่มลดลงในเดือน ก.ย. จึงขอให้ประชาชนป้องกันตัวเองและบุตรหลานไม่ให้ถูกยุงกัด พร้อมสังเกตอาการของบุตรหลานและคนในครอบครัวอย่างสม่ําเสมอ
.
ส่วนวิธีสังเกตอาการของโรคไข้เลือดออก เบื้องต้นผู้ป่วยจะมีอาการไข้สูง นาน 2 - 7 วัน ปวดตัว ปวดกล้ามเนื้อ ปวดกระบอกตา ตัวแดง ตาแดง หากสงสัยว่าเป็นไข้เลือดออก ควรพาบุตรหลานไปพบแพทย์ทันทีเพื่อรับการวินิจฉัยและตรวจรักษา พร้อมกันนี้ รัฐบาลขอเชิญทุกภาคส่วนร่วมกันรณรงค์ป้องกันโรคไข้เลือดออก โดยช่วยกันทําลายแหล่งเพาะพันธุ์ยุงลาย สํารวจบริเวณรอบบ้าน เทน้ําขังทิ้งทุก ๆ 7 วัน เช่น น้ําขังบริเวณจานรองกระถางต้นไม้ แจกัน ถังใช้น้ํา โอ่งน้ํา อ่างบัว ยางรถยนต์เก่า เป็นต้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล จัดงาน GLO Today & Future วันที่ 10 – 11 มิถุนายน 2566 ณ ศูนย์การค้าเซ็นทรัล สาขาแจ้งวัฒนะ อำเภอปากเกร็ด จังหวัดนนทบุรี
วันจันทร์ที่ 12 มิถุนายน 2566
12/06/2566
สํานักงานสลากกินแบ่งรัฐบาล จัดงาน GLO Today & Future วันที่ 10 – 11 มิถุนายน 2566 ณ ศูนย์การค้าเซ็นทรัล สาขาแจ้งวัฒนะ อําเภอปากเกร็ด จังหวัดนนทบุรี
สํานักงานสลากกินแบ่งรัฐบาล จัดงาน GLO Today & Future วันที่ 10 – 11 มิถุนายน 2566 ที่ลานโปรโมชั่น ชั้น 1 โซนด้านหน้า CDS ศูนย์การค้าเซ็นทรัล สาขาแจ้งวัฒนะ อําเภอปากเกร็ด จังหวัดนนทบุรี เพื่อสร้างการรับรู้การดําเนินงานตามภารกิจหลักของสํานักงานฯ
สํานักงานสลากกินแบ่งรัฐบาล จัดงาน GLO Today & Future วันที่ 10 – 11 มิถุนายน 2566 ที่ลานโปรโมชั่น ชั้น 1 โซนด้านหน้า CDS ศูนย์การค้าเซ็นทรัล สาขาแจ้งวัฒนะ อําเภอปากเกร็ด จังหวัดนนทบุรี เพื่อสร้างการรับรู้การดําเนินงานตามภารกิจหลักของสํานักงานฯ ประกอบด้วย ด้านการพิมพ์สลาก การจําหน่าย การออกรางวัล และการจ่ายรางวัล ตลอดจน วิสัยทัศน์ พันธกิจ แผนวิสาหกิจ แผนการดําเนินงานต่าง ๆ รวมถึงกิจกรรมเพื่อสังคมและการพัฒนาความยั่งยืน โดยมุ่งเน้นกลุ่มเป้าหมาย ผู้มีส่วนได้ส่วนเสีย ประกอบด้วย ลูกค้า (ผู้ซื้อสลาก) คู่ค้า (ตัวแทนจําหน่าย/ผู้ซื้อจองล่วงหน้า/บริษัท ไปรษณีย์ไทย จํากัด/จังหวัดและคลังจังหวัด รวมถึงคู่ความร่วมมือ (ธนาคารกรุงไทย/ธนาคารออมสิน/ธนาคารเพื่อการเกษตรและสหกรณ์การเกษตร) ภายในงานมีกิจกรรมร่วมสนุกตอบคําถามและซุ้มนิทรรศการ เกี่ยวกับภารกิจหลักได้รับความสนใจจากกลุ่มเป้าหมาย เข้าร่วมงานอย่างคับคั่ง
วันนี้ (10 มิถุนายน 2566) เวลา 10.00 น. ที่ลานโปรโมชั่น ชั้น 1 โซนด้านหน้า CDS ศูนย์การค้าเซ็นทรัล สาขาแจ้งวัฒนะ อําเภอปากเกร็ด จังหวัดนนทบุรี พันโท หนุน ศันสนาคม ผู้อํานวยการสํานักงานสลากกินแบ่งรัฐบาล พร้อมด้วย นายทวีป วุฒิบาทุกาจิตต์ รองผู้อํานวยการ กล่าวต่อผู้สื่อข่าวเกี่ยวกับการจัดกิจกรรม ดังกล่าวว่า ปัจจุบันผู้มีส่วนได้ส่วนเสีย ถือเป็นหัวใจสําคัญในการปฏิบัติงานและถูกนําเข้ามาเป็นส่วนหนึ่งของการพัฒนา
กลยุทธ์ขององค์กร เพื่อสร้างความสมดุลระหว่างกันในการพิจารณาความต้องการของผู้มีส่วนได้ส่วนเสียอย่างต่อเนื่อง และสร้างการรับรู้เกี่ยวกับทิศทางการดําเนินงานของสํานักงานฯ นําไปสู่การปฏิบัติที่เป็นไปในทิศทางเดียวกันการจัดงาน GLO Today & Future ดังกล่าว เป็นไปตามแนวทาง “แผนดําเนินกิจกรรมสร้างการรับรู้ด้านการดําเนินงานของสํานักงานฯ และสร้างความสัมพันธ์กับผู้มีส่วนได้ส่วนเสีย” ที่สํานักงานฯ ได้จัดทําขึ้น โดยมีวัตถุประสงค์เพื่อให้องค์กรสามารถตอบสนองความต้องการของผู้ที่มีส่วนได้ส่วนเสียได้อย่างมีประสิทธิภาพ นําไปสู่ผลสัมฤทธิ์ที่เป็นประโยชน์ต่อภาคประชาชนและภาคสังคมในระยะต่อไป
รัฐบาลไทย-ข่าวทำเนียบรัฐบาล-รองเลขาธิการบีโอไอ ร่วมเดินทางกับคณะ รองนายกรัฐมนตรีและรัฐมนตรีว่าการกระทรวงการต่างประเทศ เยือนราชอาณาจักรซาอุดีอาระเบีย อย่างเป็นทางการ
วันจันทร์ที่ 12 มิถุนายน 2566
รองเลขาธิการบีโอไอ ร่วมเดินทางกับคณะ รองนายกรัฐมนตรีและรัฐมนตรีว่าการกระทรวงการต่างประเทศ เยือนราชอาณาจักรซาอุดีอาระเบีย อย่างเป็นทางการ
รองเลขาธิการบีโอไอ ร่วมเดินทางกับคณะ รองนายกรัฐมนตรีและรัฐมนตรีว่าการกระทรวงการต่างประเทศ เยือนราชอาณาจักรซาอุดีอาระเบีย อย่างเป็นทางการ
รองเลขาธิการบีโอไอ ร่วมเดินทางกับคณะ รองนายกรัฐมนตรีและรัฐมนตรีว่าการกระทรวงการต่างประเทศ เยือนราชอาณาจักรซาอุดีอาระเบีย อย่างเป็นทางการ
นายวิรัตน์ ธัชศฤงคารสกุล รองเลขาธิการบีโอไอ ร่วมเดินทางกับคณะ นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เยือนราชอาณาจักรซาอุดีอาระเบีย อย่างเป็นทางการระหว่างวันที่ 6-10 มิถุนายน 2566
โดยเมื่อวันที่ 7 มิถุนายน 2566 รองเลขาธิการบีโอไอ ได้เข้าร่วมการประชุมทวิภาคีระหว่างฝ่ายซาอุดีฯ-ไทย รวมถึงเข้าร่วมการประชุม Saudi-Thai Investment Roundtable ระหว่างภาครัฐและเอกชนซาอุดีฯ-ไทย โดยมีอุตสาหกรรมสําคัญที่ถูกจับตามอง ได้แก่ พลังงานทางเลือก ปิโตรเคมิคอล วัสดุก่อสร้างและบรรจุภัณฑ์ อาหาร อีสปอร์ต การท่องเที่ยว การโรงแรม ตลอดจนความงามและการดูแลสุขภาพ
การประชุมดังกล่าวมีวัตถุประสงค์เพื่อขับเคลื่อนและติดตามความร่วมมือในด้านต่างๆ ของทั้งสองประเทศ โดยบีโอไอเป็นหน่วยงานหลักที่ดูแลและประสานความร่วมมือด้านการลงทุนของซาอุดีฯ-ไทย
รัฐบาลไทย-ข่าวทำเนียบรัฐบาล-วราวุธ นำทีมคนรักสุขภาพ เปลี่ยนไลฟ์สไตล์ ร่วม เดิน - วิ่ง "Run for Earth : วิ่งรักษ์โลก
วันจันทร์ที่ 12 มิถุนายน 2566
วราวุธ นําทีมคนรักสุขภาพ เปลี่ยนไลฟ์สไตล์ ร่วม เดิน - วิ่ง "Run for Earth : วิ่งรักษ์โลก
วราวุธ นําทีมคนรักสุขภาพ เปลี่ยนไลฟ์สไตล์ ร่วม เดิน - วิ่ง "Run for Earth : วิ่งรักษ์โลก
วราวุธ นําทีมคนรักสุขภาพ เปลี่ยนไลฟ์สไตล์ ร่วม เดิน - วิ่ง "Run for Earth : วิ่งรักษ์โลก"
วันทึ่ 11 มิถุนายน 2566 เวลา 05.15 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสุธี ทองแย้ม ผู้ว่าราชการจังหวัดนนทบุรี Ms. Marlene Nilsson, Deputy Regional Director, UNEP Asia and the Pacific Office ผู้แทนจากโครงการสิ่งแวดล้อมแห่งสหประชาชาติ (UNEP) นําผู้บริหาร ทส. ข้าราชการ พนักงาน เจ้าหน้าที่ในสังกัด และประชาชนคนรักสุขภาพ เดิน - วิ่ง "Run for Earth : วิ่งรักษ์โลก" เนื่องในวันสิ่งแวดล้อมโลก (5 มิถุนายนของทุกปี) ประจําปี 2566 เพื่อรณรงค์ให้ความรู้ สร้างความเข้าใจ และกระตุ้นให้ประชาชนมีส่วนร่วมในการรักษาสิ่งแวดล้อมในทุกมิติทุกกิจกรรมที่เกิดขึ้นในชีวิตประจําวัน ภายใต้แนวคิด “Beat Plastic Pollution รักษ์โลก ลดพลาสติก” ณ สวนสมเด็จพระศรีนครินทร์ จังหวัดนนทบุรี
โอกาสนี้ รมว.ทส. ยังได้รับมอบปริมาณการกักเก็บคาร์บอนเครดิตจากผู้ว่าราชการจังหวัดนนทบุรี จํานวน 1,025.629 ตันคาร์บอนไดออกไซด์เทียบเท่า ส่งมอบให้องค์การบริหารจัดการก๊าซเรือนกระจก (องค์การมหาชน) เพื่อออกใบรับรองต่อไป และภายหลังจากร่วมเดิน - วิ่ง ยังได้มอบรางวัลให้แก่นักวิ่งมินิมาราธอน ระยะทางไม่น้อยกว่า 10 กิโลเมตร และฟันรัน ระยะทางไม่เกิน 5 กิโลเมตร ซึ่งทั้งเหรียญและโล่รางวัล ผลิตขึ้นจากฝาและขวดพลาสติก จากกิจกรรมรับบริจาคพลาสติกแบบใช้ครั้งเดียว อีกทั้ง ได้กล่าวขอบคุณผู้สนับสนุน นักวิ่ง ผู้จัดงาน และผู้มีส่วนเกี่ยวข้องทุกท่านที่มาช่วยกันรณรงค์เนื่องในวันสิ่งแวดล้อมโลก และร่วมเป็นส่วนหนึ่งกับกระทรวงทรัพยากรธรรมชาติและสิ่งแวดล้อมในการมีส่วนร่วมป้องกันและแก้ไขปัญหาการเปลี่ยนแปลงสภาพภูมิอากาศและร่วมแก้ไขปัญหาการจัดการขยะพลาสติกแบบใช้ครั้งเดียวทิ้ง ด้วยการเปลี่ยนไลฟ์สไตล์ในการรักษาสุขภาพ ผ่านกิจกรรมในครั้งนี้
โดยการจัดกิจกรรม เดิน - วิ่ง ในครั้งนี้ ภายในงานยังมีกิจกรรมนําขยะพลาสติกยืดหรือแข็งที่แห้งและสะอาด อย่างน้อย 3 ชิ้น มาแลกสิทธิ์รับเสื้อ ซึ่งผลิตจากขวดพลาสติก จํานวน 10 ขวด พร้อมหมายเลขวิ่ง เพื่อนําเข้าโครงการเปลี่ยนพลาสติกเป็นบุญ (เมื่อคุณหมุนเวียน) มีจุดบริการน้ําดื่มบรรจุกระป๋องให้สําหรับนักวิ่ง ซึ่งสามารถนํามารีไซเคิลได้ 100% จุดแจกกล้าไม้ จํานวน 2,000 ต้น การจําหน่ายสินค้ารักษ์โลก การจัดนิทรรศการให้ความรู้เรื่องสิ่งแวดล้อมและการเปลี่ยนแปลงสภาพภูมิอากาศ และจุดคัดแยกขยะ อีกด้วย
รัฐบาลไทย-ข่าวทำเนียบรัฐบาล-​PM pleased with steady growth of Thailand’s medical device market
วันจันทร์ที่ 12 มิถุนายน 2566
12/06/2566
​PM pleased with steady growth of Thailand’s medical device market
​PM pleased with steady growth of Thailand’s medical device market
June 12, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the continuous growth of Thai medical device market.
With the current global trend on health awareness, medical device market has steadily been growing. According to the data of Thai Medical Device Technology Industry Association, global medical device market expands at an average of 6.1% each year, and market value is expected to reach US$744 billion by 2027.
Likewise, Thailand’s medical device market is projected to grow at an average of 8.1% per year, with the market value of US$3.38 billion by 2027.
Krungsri Research also reported an average growth of 5-7% per year for domestic medical devices market during 2022-2023 due to constant increase of both domestic and global demand for medical and healthcare devices as a result of:
1) rising incidences of cases of communicable and non-communicable diseases (NCDs); 2) rebound in the number of foreign patients seeking treatment in Thai hospitals in 2022-2023; 3) private hospitals’ plan to increase investment to accommodate demand from Thai and overseas patients; 4) rising domestic and global demand for preventive treatment; 5) constant demand for medical devices from trade partner countries; 6) direct support in the form of government policies to elevate Thailand as medical hub; and 7) development of innovative and technology-based medical equipment and devices.
รัฐบาลไทย-ข่าวทำเนียบรัฐบาล-ดีอีเอสเปิดกิจกรรมสร้างการรับรู้เพื่อรู้เท่าทันและรับมือข่าวปลอมในสถานศึกษา ครั้งที่ 3
วันจันทร์ที่ 12 มิถุนายน 2566
ดีอีเอสเปิดกิจกรรมสร้างการรับรู้เพื่อรู้เท่าทันและรับมือข่าวปลอมในสถานศึกษา ครั้งที่ 3
ดีอีเอสเปิดกิจกรรมสร้างการรับรู้เพื่อรู้เท่าทันและรับมือข่าวปลอมในสถานศึกษา ครั้งที่ 3
วันนี้ (12 มิ.ย. 2566) นางสาวกรรวี สิทธิชีวภาพ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) กล่าวเปิดงาน “การจัดกิจกรรมเสริมสร้างการรับรู้เพื่อรู้เท่าทันและรับมือกับข่าวปลอม ในสถานศึกษา ครั้งที่ 3” ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center: AFNC) เพื่อให้เด็กและเยาวชนมีความรู้เท่าทันสื่อในยุคดิจิทัล และมีส่วนร่วมในการจัดการกับปัญหาข่าวปลอมและการเผยแพร่ข้อมูลที่ถูกต้อง โดยมี นายสง่า นาวารัตน์ ผู้อํานวยการโรงเรียนกัลยาณีศรีธรรมราช ให้การต้อนรับ ณ โรงเรียนกัลยาณีศรีธรรมราช ถนนราชดําเนิน อ.เมือง จ.นครศรีธรรมราช
_____________________